Константин Величков
V. Жалба

chitanka.info

Богатий нека в разкош златен плава,

той скръб и ревност не възбужда в мен;

нек името навред да се раздава

на този, кой е в славата влюбен.

Не може вече да ме оболщава

лъжливий на тщеславието сън:

познавам добрините, що раздава,

как скоро тлее техният огън.

Но колчем видя две сърца влюбени

едно за друго нежно да туптят,

от ревност, скръб и съжаленье

дор сълзи от очите ми текат:

тогава виждам що й липсало мене

и аз честит да бъда на светът.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.